
Кондак 1 

Непостижимым Промыслом ко благу вечно¬ 
му мир уготовляяй, человеком времена и образ 
кончины определивый, остави, Господи, от века 
умёршим вся согрешения их, приими 5і во оби¬ 
тели света и радования, объятия бтча отверсти 
им потщися и услыши нъі, память их совершаю- 
щия и поющия: 

Господи, Любы Неизречённая, помяни 
усопшия рабы Твоя. 


Икос 1 

Адама падшаго и весь род человеческий от 
вечныя погибели спасаяй, послал еси, Блаже, в 
мир Сына Твоего, крестом бо и воскресением 
Его возсия и нам живот вечнующий. На без¬ 
мерное Твое милосердие уповающе, чаем не- 

тлённаго Царствия славы Твоея, усопшим даро- 
вати того просим и молим Ти ся. 

Возвесели, Господи, души житейскими бури 
истомлённыя, да скорби и воздыхания земныя 
забвению предадят. 

Услыши я, Господи, на лоне Твоем, яко же мать 
чада своя, и рекй им: прощаются вам греси ваша. 

Приимй я, Господи, в блаженное и тихое 
пристанище Твое, да возрадуются о Божествен¬ 
ней славе Твоей. 

Господи, Любы Неизречённая, помяни 
усопшия рабы Твоя. 

Кондак 2 

Озарением Всевышняго просвещаем, препо¬ 
добный Макарий глас от черепа языческа услы¬ 
ша: «Егда молитеся о страждущих во аде, отрада 
бывает язычником». О, дивныя силы молитв 
христианских, ймиже преисподняя озаряется! 
Неверныя купно и верныя утешение приёмлют, 
егда о всем мире вопием: Аллилуиа. 

Икос 2 

Речё некогда Исаак Сириянин: «Сердце ми¬ 
лующее о людех и скотех и о твари всей молит¬ 
вы слезныя ежечасно приносит, дабы сохрани- 

лися и очистилися». Такожде и мы вси дерзно¬ 
венно всем от века умершим у Господа помощи 
просяще, взываем. 

Ниспосли нам, Господи, дар молитвы пла¬ 
менеющей о умёрших. 

Помяни, Господи, вся заповедавшия нам, 
недостойным, молитися о них, и изжени заб- 
венныя ими грехи. 

Помяни, Господи, вся без молитвы погре¬ 
бенныя. 

Приими, Господи, в селения Твоя, вся от 
скорби или радости смертию напрасной скон- 
чавшияся. 

Господи, Любы Неизречённая, помяни 
усопшия рабы Твоя. 

Кондак 3 

Повинны есмы в бедствии мира, в страда¬ 
нии безсловёсныя твари, в болезнех и муках 
младенцев непорочных, грехопадением бо лю¬ 
дей блаженство и лёпота всея твари разрушься. 
О, величайший от страдальцев невинных, Хри¬ 
сте Боже наш! Ты един еси отпустити всем мо- 
жеши. Отпусти же всем и вся, миру первоздан¬ 
ное благоденствие подаждь, мертвии и живии 
да обрящут, взывая: Аллилуиа. 

Икос 3 


Свете тихий, Искупйтелю всея вселенныя, 
любовию мир весь объемляй: се слышится со 
креста вопль Твой о вразех Твоих: «Отче, отпус¬ 
ти им!» Именем всепрощения Твоего молитися 
Отцу Небесному о упокоении вечнем Твоих и 
наших враг дерзаем. 

Прости, Господи, кровь неповинную про- 
лившия, житейский путь наш скорбьмй усёяв- 
шия, благоденствие свое слезами ближних сво¬ 
их устрояющия. 

Не осудй, Господи, гонящия ны клеветою и 
злобою, милостию воздаждь, йхже обидехом 
или оскорбйхом по неведению, и да будет свя¬ 
тая молитва наша о них таинством примирения. 

Господи, Любы Неизречённая, помяни 
усопшия рабы Твоя! 

Кондак 4 

Спаси, Господи, в тяжких мучениях скон- 
чавшияся, убиённыя, живыми погребённыя, 
землею засыпанныя, волнами и огнем погло¬ 
щённыя, зверьми растёрзанныя, от глада, мра¬ 
за, бури или падения с высоты умёршия и ра¬ 
дость Твою вечную подаждь им за скорбь 

кончины. Да благословят страданий своих вре¬ 
мя, яко искупления день, воспевая: Аллилуиа. 


Икос 4 


Всем, иже поёмлеми суть могилой во свет¬ 
лой юности, иже на земли терновый венец 
страданий прияша, иже радости земныя не уз- 
рёша, щедротами Твоея безконечныя любве 
воздаждь, Господи. Под тяжким бременем тру¬ 
дов умёршим воздаяние подаждь. 

Приими, Господи, в чертози рая бтроцы и де¬ 
вы и сподбби Ядиковствования на вёчери Сына 
Твоего. 

Утиши, Господи, скорбь родителей о чадех 
умерших. 

Упокой, Господи, вся рода и семени не иму- 
щия, о нихже несть кому молитву вознести Те¬ 
бе, Создателю, да исчезнут гресй их от блиста¬ 
ния всепрощения Твоего. 

Господи, Любы Неизречённая, помяни 
усопшия рабы Твоя. 



Кондак 5 

Яко последнее ко вразумлению и покаянию 
знамение смерть даровал еси, Господи. При гроз¬ 
ном блистании ея суета земная обнажается, стра- 

сти плотскйя и страдания утихают, непокорйвый 
разум смиряется. Правда вечная отверзается, 
отягченныя же грехми и безбожницы на смерт- 
нем одре бытиё Твое вечное исповедуют и к ми¬ 
лосердию Твоему взывают: Аллилуиа. 

Икос 5 

Отче утешения всяческаго, солнцем озаряв¬ 
ши, плодами услаждавши, лепотою мира друзи 
и врази Твоя веселиши. Веруем бо, яко и за гро¬ 
бом милосердие Твое, даже всеми отверженныя 
грешницы милующее, не истощаевается. Скор¬ 
бим об ожесточённых и беззаконных хулйтелях 
Святыни Твоея. 

Буди, Господи, над ними спасающая благая 
воля Твоя. 

Остави, Господи, без покаяния скончав¬ 
шимся, спаси в омрачёнии ума сами себе погу- 
бйвшия, да угаснет пламень греховности их в 
море благодати Твоея. 

Господи, Любы Неизречённая, помяни 
усопшия рабы Твоя. 

Кондак 6 

Страшен есть мрак души, от Бога удален¬ 
ной, совести терзания, скрежет зубный, огнь 

неугасимый и червь неумирающий. Трепещу 
таковыя участи и, якоже о самём себе, молюся 
о во аде страждущих. Да снидет на сою 
прохлаждения наша песнь: Аллилуиа. 

Икос 6 

Возсиял свет Твой, Христе Боже наш, на се- 
дящия во тьме и сени смертней и во аде сущия, 
Тебе взывати не могущия. В преисподняя земли 
снизшед, изведи, Господи, во отраду грехми 
с Тобою разлучённыя, но не отрёкшияся от Те¬ 
бе чада Твоя, страждут бо люте, помилуй я. 

Согрешиша бо на небо и пред Тобою, без¬ 
мерно тяжки грехи их, милость же Твоя безмер¬ 
на есть. 

Посети горькую нищету душ от Тебе отда¬ 
лённых, помилуй, Господи, истину по невёде- 
нию гнавшия, буди им любовь Твоя не огнем 
палящим, но райскою прохладою. 

Господи, Любы Неизречённая, помяни 
усопшия рабы Твоя. 

Кондак 7 

Помощь подати деснйцею Своею тщашеся 
усопшим рабом Своим, явися им, Господи, в ви- 
дениих таинственных ясновйдно, на молитву их 

вдохновляя, да поминая отшёдшия, благая дела 
и пбдвизи за ня творят, взывая: Аллилуиа. 

Икос 7 

Церковь Христова Вселенская непрестанно 
ежечасно молитвы за почйвшия по всей земли 
возносит, грехи бо мира пречистою Кровию Бо¬ 
жественнаго Агнца смываются, от смерти к жи¬ 
воту и от земли к небесй души усопших силою 
молитв за ня пред олтари Божии. 

Буди, Господи, ходатайство Церкви умер¬ 
шим лёствицею к небесй. 

Помилуй я, Господи, предстательством Пре¬ 
святыя Богородицы и всех святых. 

Остави им согрешения, верных Твоих ради, 
день и ночь к Тебе вопиющих. 

Незлобивых ради младенцев помилуй, Гос¬ 
поди, родителей их, и матерей слезами искупи 
согрешения чад их. 

За молитвы безвинных страдалец, за кровь 
мученик пощади и помилуй грешницы. 

Приими, Господи, молитвы наша и милос¬ 
тыни, яко воспоминание добродетелей их. 

Господи, Любы Неизречённая, помяни 
усопшия рабы Твоя. 

Кондак 8 

Мир весь общая могила священная есть, на 
всяком бо месте прах отец и братии наших. Еди¬ 
ный неизменно возлюбйвый ны, Христе Боже 
наш, прости вся, еже от начала и доныне умёр- 
шия, да воспоют любовию безмерною: Аллилуиа. 

Икос 8 

Грядёт быти день, яко пещь горящая, день вё- 
лий и страшный Суда последняго, тайны челове- 
ческия откроются, книги совестныя разгнутся. 
«Примиритеся с Богом! — вопиет апостол Па¬ 
вел, — примиритеся прежде того страшнаго дне». 

Помозй нам, Господи, слезами живых недо¬ 
стающее умёрших восполнити. 

Да будет им, Господи, звук трубы ангельской 
спасения благовестием, и в час суда Твоего 
радостнаго помилования их сподоби. 

Увенчай, Господи, славою за Тя пострадав- 
шия и покрый благостию Твоею прегрешения 
немощных. Господи, вся по имени вёдый, по¬ 
мяни во йночестем чйне спасйвшияся, помяни 
благословённыя пастыри со чада их. 

Господи, Любы Неизречённая, помяни 
усопшия рабы Твоя. 

Кондак 9 

Благословите скоротекущее время. Каждый 
бо час, мгновение каждое к вечности приближа¬ 
ет. Новая скорбь, седина новая суть вестницы 
мира грядущаго, свидётелие тленности земныя, 
яко вся мимотечёт, возвещают, яко Царство веч¬ 
ное приблйжися, идёже несть ни слез, ни возды¬ 
хания, но отрадная пения: Аллилуиа. 

Икос 9 

Яко дрёво по времени лйствий своих лишает¬ 
ся, тако и днйе наши по колйких лётех оскудева¬ 
ют. Увядает и юности празднество, светильник 
радования угасает, близится старости отчужде¬ 
ние. Друзи и сродницы умирают. Где вы, юныя 
ликующия? Безмолвны гробы их, но души их 
в деснице Твоей. Мыслим взоры их из мира неве- 
щёственнаго. 

Господи, Ты еси солнце пресветлое, озари 
и согрей усопших селения. 

Да прёйдет навеки горькаго разлучения время. 

Сподбби ны радостнаго свидания на небесёх. 
Сотворй, Господи, да вси едино будем с Тобою. 

Возврати, Господи, отшедшим детства чис¬ 
тоту и юности благодушие и праздником Пасхи 
да будет им живот вечный. 

Господи, Любы Неизречённая, помяни 
усопшия рабы Твоя. 

Кондак 10 

Проливая тихия слезы на могилах сродни¬ 
ков наших, молимся с надеждою и с упованием 
взываем: скажи нам, Господи, яко оставил еси 
грехи их! Даждь о сем откровение таинственное 
духу нашему, да воспеваем: Аллилуиа. 

Икос 10 

Весь путь прешедшия жизни нашея вижу 
озирался, колико множество людей, от перваго 
дне и доныне отшедшия, и мнози их благая ми 
содёявшия. Любовию своею должная сим воз¬ 
давая, вопию Ти. 

Сподоби, Господи, славы небесная родители 
моя и ближняя моя, над ложем моим младенче¬ 
ским ббдрствовавшия, возрастйвшия и воспи- 
тавшия мя. 

Прослави, Господи, пред, ангелы святыми, 
всех благовествовавших ми слово спасения, до¬ 
бру, правде, святым примером жизни своея 
учившия мя. 

Услади, Господи, тех, иже во дни скорби мо¬ 
ея манною сокровенною послужиша ми. 

Вся добродетели и благодетели вознагради и 
спаси. 

Господи, Любы Неизречённая, помяни 
усопшия рабы Твоя. 

Кондак 11 

Где ты, смерти жало, где же и мрак и страх 
твой прежде бывающий? Отныне ты, смерте 
желанная, неразлучно с Богом сочетавши, по¬ 
кою великий субббтства таинственнаго. Жела¬ 
ние имам умрети и со Христом быти, взывает 
апостол. Темже и мы, взирая на смерть, яко на 
стезю к вечней жизни, воззовем: Аллилуиа. 

Икос 11 

Воскреснут мертвии и востанут сущии во гро- 
бёх и возвеселятся живущии на земли, яко воста¬ 
нут телеса духовныя, светло прославленныя, не- 
тлённыя. Кости сухия, слышите слово Господне: 
«Се Аз введу в вас дух живота и дам на вас жилы 
и возведу на вас плоть и простру по вам кожу». 
Возстаньте из древле прошедшаго времене, ис¬ 
куплении кровию Сына Божия, оживлении 
смертию Его, возсия бо на ны свет воскресения. 

Отверзи им, Господи, ныне всю бездну со¬ 
вершенств Твоих. 

Ты сиял еси им светом солнца и луны, да уз¬ 
рят они и славу лучезарных ликов ангельских. 

Ты услаждав еси я великолепием востока и 
запада светил небесных, да узрят же они и свет 
невечерний Божества Твоего. 

Господи, Любы Неизречённая, помяни 
усопшия рабы Твоя. 

Кондак 12 

Плоть и кровь Царствия Божия не наслёдят, 
доколе во плоти живем, отлучённии от Христа. 
Аще же и умрем, но оживем для вечности. По¬ 
добает бо тленному телу нашему в нетление об- 
лещись и мертвенному сему безсмертием про- 
сияти, дабы во свете невечерняго дне воспети: 
Аллилуиа. 

Икос 12 

Чаем срётения со Господем, чаем ясной зари 
воскресения, чаем пробуждения из гробов срод¬ 
ников наших и знаемых и оживления в благого¬ 
вейнейшей лёпоте жизни умерших. И грядущее 
преображение всея твари торжествуем и Возсоз- 
дателю нашему вопием: 

Господи, к торжеству радости и доброте мир 
создавый, нас к святости из глубины греховныя 

возставивый, даждь умершим царствовати по- 
средё бытия новаго, да возсияют яко светила на 
небеси в день славы их. 

Да будет им Агнец Божественный светом не¬ 
вечерним. 

Даждь, Господи, и нам с ними Пасху нетле¬ 
ния праздновали. 

Соедини умершия и живыя в нескончаемей 
радости. 

Господи, Любы Неизречённая, помяни 
усопшия рабы Твоя. 

Кондак 13 

О, Премилосердный Отче Безначальный, 
всем хотяй спастйся, Сына к погибшим ниспо- 
славый и Духа Животворящаго изливаяй! По¬ 
милуй, прости и спаси родныя и близкия нам 
усопшия и всех от века скончавшихся и пред- 
стательством их посети нас, да вместе с ними 
вопиём Тебе, Спасителю Богу, победную песнь: 
Аллилуиа. 

Этот кондак читается трижды, затем икос 1-й «Ада¬ 
ма падшаго и весь род человеческий...» и кондак 1-й «Не¬ 
постижимым Промыслом ко благу вечному...». 



МОЛИТВА 
О УСОПШИХ 


Е оже духов и веяния плоти, смерть поправый и диаво- 
ла упразднивый. и живот миру Твоему даровавый! 
Сам, Господи, упокой души усопших раб Твоих: свя¬ 
тейших патриархов, преосвященных митрополитов, ар¬ 
хиепископов и епископов, во священническом, церков¬ 
ном и монашеском чине Тебе послуживших: создателей 
святаго храма сего, православных праотец, отец, братий 
и сестер, зде и повсюду лежащих; вождей и воинов, за 
веру и отечество живот свой положивших, верных уби¬ 
енных в междуусобной брани, утонувших, сгоревших, на 
мразе замерзших, растерзанных зверьми, без покаяния 
внезапно скончавшихся и не успевших примириться с 
Церковью и со своими враги: в пзступлеиии ума само- 
убиенных. тех. о коих заповедали и просили ны молити- 
ся. о коих несть кому молитися. и верных, погребения 
христианскаго лишенных (имярек) в месте светле. в ме¬ 
сте злачне, в месте покойне, отнюдуже отбеже болезнь, 
печаль и воздыхание. Всякое согрешение, содеянное 
ими словом или делом или помышлением, яко благий 
Человеколюбец Бог прости, яко несть человек, иже жив 
будет и не согрешит. Ты бо еси Един кроме греха, прав¬ 
да Твоя — правда вовеки, и слово Твое — истина. 

Яко Ты еси Воскресение, и Живот и Покой усопших 
раб Твоих (имя рек). Христе Боже наш, и Тебе славу воз- 
сылаем со безначальным Твоим Отцем. и Пресвятым, и 
Благим, и Животворящим Твоим Духом, ныне и присном 
во веки веков. Аминь. 



